Artūras Narkevičius

Artūras Narkevičius (g. 1973 m. kovo 9 d. Kaune) – tautodailininkas, medžio drožėjas, tautinio paveldo produktų tradicinis amatininkas, senųjų kryždirbystės ir pynimo amatų puoselėtojas,Jonavos krašto kryždirbiai ir drožėjai. Artūras Narkevičius  jonavosmuziejus.lt kraštotyrininkas.Informaciniai stendai klaidingai informuoja? jonavoszinios.lt Gyvena ir turi kūrybines dirbtuves Žeimiuose, Jonavos rajone.

 Biografija 

A. Narkevičius baigė Kauno 15-ąją vidurinę mokyklą. Mirus seneliams, iš Kauno atsikraustė į jų sodybą Žeimiuose, kur įsirengė kūrybines dirbtuves, kraštotyros ekspoziciją.

Sutuoktinė Redita – tautodailininkė, medžio drožėja.

 Kūryba 

Nuo 1996 m. sukūrė virš 50 memorialinių paminklų – kryžių, stogastulpių, pastatytų prie sodybų, kryžkelių, krašto atminimo vietų. Jis drožia prieverpstes, žaislus, kaukes, šaukštus, rankšluostines, įvairius buities rakandus, lauko baldus.

Nuo 1999 m. pradėjo dalyvauti bendrose medžio darbų parodose Rokiškyje, Kaune, Vilniuje, Rumšiškėse. Surengtos autorinės žaislų parodos: 2018 m. Žaslių tradicinių amatų centre (Kaišiadorių raj.), 2019 m. Upytės tradicinių amatų centre (Panevėžio raj.), Kėdainių krašto muziejuje. Žaislai eksponuoti užsienyje: 2010 m. Punske (Lenkijoje), 2019 m. Sankt Peterburge (Rusijoje).

Jis yra keliolikos tautodailės Lietuvos rekordų autorius: ilgiausias medinis žaislas, didžiausias rekežis, ilgiausia riešutų gliaudyklė, gausiausias suvenyrinių kaukių rinkinys, mažiausia kaukė, mažiausias margučių ridenimo lovelis, mažiausia rankšluostinė, mažiausia kultuvė ir kt.Medinių rekordų autorius A. Narkevičius 15min.ltŽeimietis išdrožė rekordinę gliaudyklę aliojonava.lt Rekordiniai žaislai 2019 m. pristatyti Žaislų muziejuje (Vilniuje).

Tautodailininkas yra Jonavos krašto muziejaus inicijuotos stovyklos „Amatų pynė“ medžio kūrybinių dirbtuvių vadovas.

 Šaltiniai 

Kategorija:Lietuvos tautodailininkai
Kategorija:Lietuvos kraštotyrininkai
Kategorija:Lietuvos medžio drožėjai